**Ministru kabineta noteikumu**

**„Noteikumi par peldvietas izveidošanas un uzturēšanas kārtību, drošības un higiēnas prasībām peldvietā un peldvietu sarakstu, kurās peldvietu ūdens monitoringu veic par valsts budžeta līdzekļiem” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1.  | Pamatojums | Ūdens apsaimniekošanas likuma 5.panta 10.daļas 7., 8. un 9.punkts un Epidemioloģiskās drošības likuma 38.1 pants. 2010.gada 6.aprīļa Ministru kabineta (turpmāk – MK) sēdes protokollēmums Nr.17, 26.paragrāfa 2.2.apakšpunkts un Ministra prezidenta 2009.gada 5.jūnija rezolūcija Nr.2009-REZ-12/2009-JUR-260-1679. |
| 2. | Pašreizējā situācija un problēmas | Šobrīd higiēnas prasības Baltijas jūras, Rīgas jūras līča un iekšzemes peldvietām, pamatojoties uz Epidemioloģiskās drošības likuma 38.1 pantu, ir noteiktas MK 2008.gada 17.jūnija noteikumos Nr.454 „Peldvietu higiēnas prasības” (turpmāk – noteikumi Nr.454), bet peldvietas izveidošanas, uzturēšanas un drošības prasības, kā arī kārtība, kādā izvietojami informatīvie uzraksti par peldvietu, pamatojoties uz Ūdens apsaimniekošanas likuma 5.panta 10.daļas 7. un 8.punktu, ir noteikta MK 2010.gada 6.aprīļa noteikumos Nr.341 „Peldvietu izveidošanas un uzturēšanas kārtība” (turpmāk – noteikumi Nr.341).2010.gada 6.aprīļa MK sēdes protokollēmuma Nr.17 26.paragrāfa 2.2. punktā tika noteikts, ka sešu mēnešu laikā pēc grozījumu Ūdens apsaimniekošanas likumā (tika precizēta peldvietas definīcija) pieņemšanas Saeimā, jāsagatavo un noteiktā kārtībā jāiesniedz MK noteikumu projekts par peldvietu izveidošanu, uzturēšanu, drošības un higiēnas prasībām peldvietām. Grozījumi Ūdens apsaimniekošanas likumā Saeimā tika pieņemti 2011.gada 3.martā. Ūdens apsaimniekošanas likuma 5.panta 10. daļas 7., 8. un 9.punktā ir noteikts, ka MK nosaka peldvietu izveidošanas, uzturēšanas kārtību un drošības prasības peldvietai, kārtību, kādā izvietojami informatīvie uzraksti vai simboli par peldvietu, kā arī to peldvietu sarakstu, kurās peldvietas ūdens monitoringu peldsezonas laikā veic par valsts budžeta līdzekļiem, savukārt Epidemioloģiskās drošības likuma 38.1 pantā noteikts, ka infekcijas slimību profilakses nodrošināšanai MK nosaka higiēnas prasības paaugstināta riska objektiem, arī peldvietām. Lai nodrošinātu iepriekš minēto Ūdens apsaimniekošanas likuma un Epidemioloģiskās drošības likuma prasību izpildi un 2010.gada 6.aprīļa MK sēdes protokollēmuma Nr.17 26.paragrāfa 2.2.apakšpunktā dotā uzdevuma izpildi, Veselības ministrija, tehniski apvienojot un precizējot noteikumus Nr.341 un Nr.454, ir sagatavojusi noteikumu projektu „Noteikumi par peldvietas izveidošanas un uzturēšanas kārtību, drošības un higiēnas prasībām peldvietā un peldvietu sarakstu*,* kurās peldvietu ūdens monitoringu veic par valsts budžeta līdzekļiem” (turpmāk – noteikumu projekts). |
| 3. | Saistītie politikas ietekmes novērtējumi un pētījumi | Nav veikti |
| 4. | Tiesiskā regulējuma mērķis un būtība | Noteikumu projekts nosaka peldvietas izveidošanas un uzturēšanas kārtību, kā arī pasākumus peldvietas higiēnas un drošības prasību nodrošināšanai. Minētie pasākumi ietver - atbilstošu peldvietas teritorijas izvēli, labiekārtošanu un norobežošanu, peldvietas apmeklētāju informēšanu par peldvietas izvietojumu, peldūdens kvalitāti, par sabiedriskās kārtības prasību ievērošanu un drošu uzvedību peldvietā, par pirmās palīdzības sniegšanu un iespēju saņemt palīdzību ārkārtas situāciju gadījumos u.c. Papildus minētajam šie noteikumi nosaka to Baltijas jūras, Rīgas jūras līča un iekšzemes peldvietu sarakstu, kurās peldūdens monitoringu veic par valsts budžeta līdzekļiem (turpmāk – peldvietu saraksts). |
| 5. | Projekta izstrādē iesaistītās institūcijas | Veselības inspekcija |
| 6. | Iemesli, kādēļ netika nodrošināta sabiedrības līdzdalība | Skatīt anotācijas VI.sadaļu |
| 7. | Cita informācija | **Nav** |

|  |
| --- |
| **II. Tiesību akta projekta ietekme uz sabiedrību**  |
| 1. | Sabiedrības mērķgrupa | Peldvietas apmeklētāji. Pašvaldības, kuru administratīvajā teritorijā atrodas vai var tikt izveidotas peldvietas. Peldvietas apsaimniekotāji (pašlaik 46), kā arī juridiskas vai fiziskas personas, kuru īpašumā vai tiesiskajā valdījumā atrodas peldvietas. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme  | Projekts šo jomu neskar |
| 4. | Tiesiskā regulējuma nefinansiālā ietekme  | Noteikumu projekts nodrošina higiēnas un drošības prasību ievērošanu peldvietā, tādā veidā ietekmējot cilvēku labsajūtu un veselību, kā arī samazinot infekciju, traumatisma un letālo gadījumu risku peldvietā. |
| 5. | Administratīvās procedūras raksturojums | Ar noteikumu projektu tiek noteikta jaunas peldvietas izveidošanas kārtība, drošības un higiēnas prasības un uzturēšanas kārtība jau peldvietu sarakstā iekļautajām peldvietām, kā arī noteikts peldvietu saraksts. Noteikumu projektā tiek noteikts, ja peldvietas apsaimniekotājs nav pašvaldība, tad ar iesniegumu par peldvietas izveidošanu peldvietas apsaimniekotājs vēršas pašvaldībā, kuras administratīvajā teritorijā paredzēts ierīkot peldvietu. Attiecīgā pašvaldība, saskaņā ar tās teritorijas plānojumā noteikto, izvērtē peldvietas izveidošanas iespēju un iespējamo peldvietas apmeklētāju skaitu. Ja pašvaldība atbalsta peldvietas izveidošanu, tā iesniedz Veselības inspekcijā pieteikumu par peldvietas iekļaušanu peldvietu sarakstā. Veselības inspekcija izvērtē pašvaldības iesniegto priekšlikumu, un, ja peldvietas iekļaušana peldvietu sarakstā tiek atbalstīta, sūta ierosinājumu Veselības ministrijai par nepieciešamajiem grozījumiem normatīvajos aktos par peldvietu sarakstu.Pieņemot lēmumu par peldvietas izslēgšanu no saraksta, pašvaldība informē Veselības inspekciju, kura izvērtē šī lēmuma pamatotību un sūta ierosinājumu Veselības ministrijai par nepieciešamajiem grozījumiem normatīvajos aktos par peldvietu sarakstu. |
| 6. | Administratīvo izmaksu monetārs novērtējums  | Projekts šo jomu neskar |
| 7. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Stājoties spēkā noteikumu projektam, jāatzīst par spēku zaudējušiem noteikumi Nr.454 un noteikumi Nr.341, jo iepriekš minēto noteikumu prasības tiek iekļautas jaunajā noteikumu projektā. |
| 2. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  1. |  Saistības pret Eiropas Savienību | Eiropas Parlamenta un Padomes 2006.gada 15.februāra Direktīva 2006/7/EK par peldvietu ūdens kvalitātes pārvaldību un Direktīvas 76/160/EEK atcelšanu |
|  2. |  Citas starptautiskās saistības |  Projekts šo jomu neskar |
|  3. |  Cita informācija |  Nav |

|  |
| --- |
| **1.tabula****Tiesību akta projekta atbilstība ES tiesību aktiem** |
|  Attiecīgā ES tiesību akta datums, numurs un nosaukums |  Eiropas Parlamenta un Padomes 2006.gada 15.februāra Direktīvas 2006/7/EK par peldvietu ūdens kvalitātes pārvaldību un Direktīvas 76/160/EEK atcelšanu |
|    |
|  A |  B |  C |  D |
| Attiecīgā ES tiesību akta panta numurs (uzskaitot katru tiesību aktavienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1.panta 3.punkts | 2.punkts | Tiek pārņemtas daļēji.(Direktīvas prasības pilnībā ir pārņemtas ar Ministru kabineta 2010.gada 6.jūlija noteikumu Nr.608 „Noteikumi par peldvietu ūdens monitoringu, kvalitātes nodrošināšanu un prasībām sabiedrības informēšanai” 6.2 punktu).Par šo saistību izpildi ir atbildīga Veselības inspekcija un Veselības ministrija. | Neparedz stingrākas prasības nekā minētās ES tiesību akta vienības |
| 2.panta 4.punkts | 2.punkts | Tiek pārņemtas pilnībā.Par šo saistību izpildi ir atbildīga Veselības inspekcija un Veselības ministrija. | Neparedz stingrākas prasības nekā minētās ES tiesību akta vienības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? |  Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem. |  Projekts šo jomu neskar |
|  Cita informācija | Citas Eiropas Parlamenta un Padomes 2006.gada 15.februāra Direktīvas 2006/7/EK par peldvietu ūdens kvalitātes pārvaldību un Direktīvas 76/160/EEK atcelšanu normas jau ir pārņemtas Ministru kabineta 2010.gada 6.jūlija noteikumos Nr.608 „Noteikumi par peldvietu ūdens monitoringu, kvalitātes nodrošināšanu un prasībām sabiedrības informēšanai”. |

|  |
| --- |
| **2.tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
|  Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums |  Projekts šo jomu neskar |
|    |
|  A |  B |  C |
|  Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei |  Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde |  Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar | Projekts šo jomu neskar |  Projekts šo jomu neskar |
|    |    |    |
|  Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām |  Projekts šo jomu neskar |
|  Cita informācija |  Nav |

|  |
| --- |
| **VI. Sabiedrības līdzdalība un šīs līdzdalības rezultāti** |
| Sabiedrības informēšana par projekta izstrādes uzsākšanu | Sabiedrība, tai skaitā pašvaldības, varēja iepazīties ar tiesību aktu projektu Veselības ministrijas mājas lapas sadaļā „Tiesību aktu projekti” no 2011.gada 11.jūlija un izteikt savu viedokli. |
| Sabiedrības līdzdalība projekta izstrādē | Veselības inspekcijas mājas lapas izveidotajā vietnē <http://www.vi.gov.lv/lv/vides-veseliba/peldudens/ied> sabiedrībai, tai skaitā pašvaldībām, patstāvīgi ir iespēja izteikt savu viedokli par pašreiz esošo peldvietu sarakstu vai arī priekšlikumus par jaunu peldvietu iekļaušanu šajā sarakstā. |
| Sabiedrības līdzdalības rezultāti | Sabiedrības, tai skaitā pašvaldību, priekšlikumi vai iebildumi netika saņemti. |
| Saeimas un ekspertu līdzdalība | Projekts šo jomu neskar |
| Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Veselības inspekcija |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru. | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošo institūciju reorganizācija | Projekts šo jomu neskar |
| 6. | Cita informācija | Nav |

Anotācijas III sadaļa – projekts šo jomu neskar.

**Veselības ministre I. Circene**

03.11.2011. 15:14

1545

A.Kalnina

67876148, Astra.Kalnina@vm.gov.lv